[{"text_idx": "#000000", "text": "I just don \u0301t want to look back and think, \"I could \u0301ve eaten that\"."}, {"text_idx": "#000001", "text": "Ahjuvorm \u2013 kartuli ja hakklihaga"}, {"text_idx": "#000002", "text": "Pisut maitselt lasanje moodi, aga pastalehtede asemel on kartul, ehk siis eestipa\u0308rane lasanje. Tegin ta teadlikult va\u0308ga mahlase ja kastese, ehk siis kartul-liha-kaste ko\u0303ik koos ahjus ja u\u0308hel pannil. Seda so\u0308o\u0308ki kiitsid ko\u0303ik mu pereliikmed, nii et tuleb kindlasti korrata. Eks ahjuvorm ole ka geniaalne, et saab ko\u0303ik toiduained kokku panna ja siis koos ahju ku\u0308psema. Kindlasti sobiks siia ka igasugused ko\u0308o\u0308giviljad, eriti kui miskit on vaja a\u0308ra kasutada.Eriti kiiresti valmib ahjuvorm siis, kui on ja\u0308rel eelmisel pa\u0308eval keedetud kartuleid."}, {"text_idx": "#000003", "text": "Vaja on:Pisut o\u0303li1-2 sibulat u 500 g hakkliha (mul 100% veis)paar tublit sortsu kets\u030cupit + pisut vett (et liha oleks kaetud)u\u0308rdisoola;pipartu 15 va\u0308iksemat kartulitBes\u030camellkaste ehk valge-jahukaste:u 3 spl vo\u0303id2 spl jahuu 250 ml piima + 50-100 ml vett (mul tegelt ko\u0303ik tundeja\u0308rgi, aga umbes nii)u 300-400 g riivjuustu"}, {"text_idx": "#000004", "text": "Ko\u0303ik kes sibulat ei so\u0308o\u0308, siis ei tasu peljata, sest sibul sulab lo\u0303puks a\u0308ra selle pika ku\u0308psemisaja peale ja annab ta\u0308pselt selle o\u0303ige so\u0308o\u0308gimaitse. Ko\u0303igepealt lo\u0303igungi kaks sibulat ja praen neid pannil madalal kuumusel natukese o\u0303liga ja lisan u\u0308rdisoola ka. Lasen neil seal ku\u0308pseda, vo\u0303ivad natuke pruunistuda ka. Samal ajal valmistan ette kartulid. Koorin ja lo\u0303igun seibideks."}, {"text_idx": "#000005", "text": "Hakitud sibulad ja u\u0308rdisool, vaiksel kuumusel ku\u0308psevad"}, {"text_idx": "#000006", "text": "Pehmenenud sibulatele lisan hakkliha ja maitseained"}, {"text_idx": "#000007", "text": "Kui sibul on umbes 5-7 minutit ku\u0308psenud, siis lisan hakkliha ja maitseained ning ja\u0308tan nad ja\u0308lle sinna praadima. Niikauaks kui tooreid hakkliha tu\u0308kke enam pole. Kuna minul on 100% veis siis ta vo\u0303ib olla lo\u0303pptulemuses pisut ko\u0303va, selleks ma panen natuke kets\u030cupit ja vett, et happeline keskkond liha pehmemaks ku\u0308psetaks ja rohkem maitset annaks. Lisan ka soola ja pipart ja ja\u0308tan podisema."}, {"text_idx": "#000008", "text": "Et veisehakkliha maitset ja tekstuuri pehmendada, lisan kets\u030cupit, sobivad ka igasugused muud tomatibaasil kastmed"}, {"text_idx": "#000009", "text": "Hakkliha podiseb u\u0308hel pliidiraual ja kastrulisse lisasin vo\u0303i, ootan kuni ta sulab ja siis lisan jahu"}, {"text_idx": "#000010", "text": "Kui hakkliha on koos kets\u030cupiga podisema pandud, hakkan tegema bes\u030camell kastet, ehk tavalist valget jahu-piima kastet, mis ku\u0308pseb koos kartuli ja hakklihaga seal ahjus eriti kreemjaks ja mo\u0303nusaks. Selleks vo\u0303i kastrulisse sulama, sulanud vo\u0303ile segan juurde jahu, siis tekib selline tihke mass. Ja siis lisan piima, ise koguaeg segades. 90% ajast olen ma nii laisk et ei tee piima soojaks, vaid kallan ku\u0308lmikust otse ku\u0308lma piima kastrulisse, muud ei ole kui kaste vo\u0303ib tu\u0308kki minna, vahest la\u0308heb \u2013 vahest mitte. Alati aitab ha\u0308dast ka saumikser, mis jahutu\u0308kid purustab ja kaste on u\u0308htlane. Lisan ka u\u0308rdisoola, pipart ja muskaatpa\u0308hklit."}, {"text_idx": "#000011", "text": "Sulanud vo\u0303ile lisatud jahu ja pisut aega kuumutatud"}, {"text_idx": "#000012", "text": "Lisatud piim ja maitseained, kuumutan keemiseni ja valmis ta ongi."}, {"text_idx": "#000013", "text": "Ko\u0303ik komponendid valmis. Kartul seibideks, hakkliha, jahukaste. Ko\u0303ik nu\u0308u\u0308d ahjuvormi."}, {"text_idx": "#000014", "text": "Kui ko\u0303ik komponendid on valmis, siis paneme ta kokku. Esimene kiht pisut kastet, et kartul vastu ahjupanni kinni ei ja\u0308a\u0308ks. Siis kartul, hakkliha ja bes\u030camell ja kordan niikaua kuni otsas. Siis ahju 200 kraadi juurde, umbes 40 minutiks."}, {"text_idx": "#000015", "text": "Ko\u0303ik komponendid kihiti vormis, valmis minema ku\u0308psema ahju."}, {"text_idx": "#000016", "text": "U 40 min olnud ahjus."}, {"text_idx": "#000017", "text": "Siis vo\u0303tan va\u0308lja ja lisan riivjuustu ja ku\u0308psetan uuesti 15 minutit."}, {"text_idx": "#000018", "text": "Riivjuust peale ja uuesti ahju 15 minutiks ja siis ongi valmis :). Kartul-liha-kaste ko\u0303ik u\u0308hes."}, {"text_idx": "#000019", "text": "Kohe va\u0308lja vo\u0303ttes on ta va\u0308ga kastene, jahtudes ta taheneb."}]